Իզմիթ

Իզմիթ (), քաղաք Թուրքիայի հյուսիսարևմտյան մասում, Մարմարա ծովի ափին։ Քաղաքը Քոջայելիի մարզկենտրոնն է։ Այն տեղակայված է Մարմարա ծովի հյուսիսային ափին՝ նեղ մերձափնյա հատվածում՝ 200 մ բարձրության բլրի վրա։

Մինչև 1337 թ-ը Իզմիթը կոչվում էր Նիկոմեդիա () և սկզբում պատկանում էր Հռոմեական կայսրությանը, իսկ այնուհետև՝ Բյուզանդական կայսրությանը։ 1337 թվականին, թուրքերի կողմից գրավվելուց հետո, քանդվեցին քաղաքի պարիսպները և կոտորվեց քաղաքի ամբողջ հունական բնակչությունը։ Քաղաքը կորցրեց իր նշանակությունը և դարձավ երրորդական նշանակության։ Այսօր Իզմիթը Թուրքիայի արդյունաբերական խոշոր կենտրոններից մեկն է։

Բնակչություն 
Իզմիթը  Թուրքիայի կարևոր արդյունաբերական և առևտրական կենտրոններից մեկն է, բնակչությունը կազմում է մոտ 643 766 մարդ, որից 202 003 բնակվում են հենց քաղաքում 441 763 ՝ գյուղական բնակավայրերում և արվարձաններում։ Իզմիթի երկրաշարժի հետևանքով քաղաքի բնակչության թվային կազմը փոփոխվեց։ Կոջաելիի պրովինցիան (վիլայեթ, իլ), որի կենտրոնը Իզմիթն է զբաղեցնում է 3626 կմ² տարածք և ունի մոտ 1 223 000 մարդ բնակչություն։ Ինտենսիվ ինդուստրացումը 1955—1960 թվականներին նպաստեց բնակչության կտրուկ աճին։

Համաձայն հասցեական մարդահամարի՝ որը իրականացվել է 2007 թվականիբ, Կոջաելիում բնակվում է 1 437 926 մարդ։ Տուրիզմի զարգացման հետ զուգընթաց՝ նոր աշխատատեղերի ստեղծումը և սեզոնային աշխատանքային միգարցիան փոփոխում են բնակչության թվաքանակը շրջանում։

Քույր քաղաքներ 
  Կասսել, Գերմանիա
  Ուլսան, Հարավային Կորեա
  Ցզինան, Չինաստան
  Սեկեշֆեխերվար, Հունգարիա
  Չադիր Լունգա, Մոլդովա

Հղումներ 
 Իզմիթի պաշտոնական կայք էջ   
 Ինֆորմացիոն կայք

Թուրքիայի քաղաքներ
Թուրքիայի հին հունական հնավայրեր
Թուրքիայի առափնյա բնակավայրեր
Թուրքիայի հրեական համայնքներ
Թուրքիայի հռոմեական քաղաքներ